**FIȘA MĂSURII M4/3A**

***Denumirea măsurii: IMPLEMENTAREA SCHEMELOR DE CALITATE***

Codul măsurii: M4/3A

Tipul măsurii: □ INVESTIȚII

□ SERVICII

□ SPRIJIN FORFETAR

1**. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Calitatea producției agricole reprezintă un punct forte al exploatațiilor agricole, conturându-se într-un avantaj concurențial pentru producători și contribuind în mod semnificativ la patrimoniul gastronomic al regiunii. Producătorii din regiunea Valea Șomuzului au păstrat tradițiile de realizare a produselor dar s-au adaptat la noile tehnologii existente pe piață în vederea certificării calității, creșterii eficienței, sporirii siguranței produselor și protejării mediului. Necesitatea implementării unor scheme de calitate decurge în primul rând din cerințele consumatorilor care solicită din ce în ce mai frecvent produse de calitate tradiționale. Sprijinul prin intermediul acestei măsuri se realizează atât pentru implementarea sistemelor de calitate cât și pentru promovarea și informarea consumatorilor în privința caracteristicilor propriilor produse. Implementarea schemelor de calitate pentru produsele agricole obținute, va asigura producătorilor obținerea unui profit echitabil pentru calitățile și caracteristicile produselor sau proceselor de producție, ceea ce va permite consumatorilor să ia decizii mai informate legate de achiziții. Necesitatea de a implementa scheme de calitate in teritoriul Valea Șomuzului decurge din specificul agricol dezvoltat și din existenta unor produse agricole tradiționale românești și alimentare specifice zonei care pot aduce un plus valoare zonei. Măsura se dorește a fi un sprijin pentru producătorii agricoli din regiunea Valea Șomuzului care produc diverse produse cu caracteristici care le conferă valoarea adăugată.

Obiectiv de dezvoltare rurală: Favorizarea competitivității agriculturii

Obiective specifice ale măsurii:

* Asigurarea unei concurențe loiale pentru fermierii și producătorii de produse agricole și alimentare cu caracteristici și proprietăți care oferă valoare adăugată,
* Informarea corectă a consumatorilor cu privire la produsele ce au implementate scheme de calitate
* Respectarea drepturilor de proprietate intelectuală
* Sprijinirea pieței locale

Obiectivele specifice ale schemelor de calitate asigură obținerea de către fermieri şi producători a unui profit echitabil pentru calitățile şi caracteristicile unui anumit produs sau ale metodei de producție a acestuia şi furnizează informații clare privind produsele cu caracteristici specifice legate de originea geografică, permițând astfel consumatorilor să ia decizii mai informate legate de achiziție.

Măsura contribuie la prioritățile prevăzute la art. 5, Reg. (UE) nr. 1305/2013 - P3: Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură

Măsura corespunde obiectivelor art.16 (1) b)i),– Scheme de calitate pentru produse agricole și alimentare din Reg. (UE) nr. 1305/2013

Măsura contribuie la Domeniul de intervenție 3A) Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale, prevăzut la art. 5, Reg. (UE) nr. 1305/2013.

Măsura contribuie la obiectivele transversale ale Reg (UE) nr. 1305/2013: inovare.

Prin aplicarea schemelor de calitate se va recunoaște calitatea produselor agro-alimentare care au o caracteristică senzorială influențată de aria geografică.

Complementaritatea cu alte măsuri din SDL**:** Măsura M4/3A este complementară cu măsura M2/2A și măsura M3/2B, adresându-se acelorași categorii de beneficiari direcți

Sinergia cu alte măsuri din SDL**:** Măsura M4/3A contribuie la prioritatea P3 **-** Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură împreună cu măsura M5/3A.

**2. Valoarea adăugată a măsurii**

Valoarea adăugată a măsurii este generată de promovarea produselor tradiționale românești specifice zonei care vor contribui la creșterea competitivității producătorilor și consolidarea rolului acestora în cadrul lanțului de aprovizionare. Recunoașterea calității produselor va contribui la dezvoltarea unor produse cu înaltă valoare adăugată care vor avea ca rezultat dezvoltarea și recunoașterea zonei. Beneficiarii sprijinului pentru implementarea schemelor de calitate vor constitui un exemplu de bună practică pentru alți producători din zonă care vor fi stimulați să creeze produse de valoarea, care ulterior să le fie recunoscută calitatea. Având în vedere că pe piață se solicită din ce în ce mai des produse de calitate și tradiționale, acest lucru generează necesitatea unei oferte de produse cu caracteristici identificabile. Folosirea unor sisteme de calitate pentru producători prin care aceştia să fie recompensaţi pentru eforturile lor de a produce o gamă diversificată de produse de calitate poate fi benefică pentru economia rurală. Astfel, sistemele de calitate pot completa şi contribui la politica de dezvoltare rurală, dar şi la politicile de sprijin al pieţei şi al veniturilor aplicate în cadrul politicii agricole comune (PAC). Acestea pot contribui în special în regiunile în care sectorul agricol are o pondere economică mai importantă, așa cum este și situația teritoriului Valea Șomuzului.

**3**. **Trimiteri la alte acte legislative**

**Legislație:**

-Regulamentul (CE) nr. 882/2004 al Parlamentului European și al Consiliului Uniunii Europene din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor, cu modificările și completările ulterioare;

- Regulamentul (CE) nr. 834/2007 al Consiliului Uniunii Europene privind producţia ecologică şi etichetarea produselor ecologice, precum şi de abrogare a Regulamentului (CEE) nr. 2092/91, cu modificările și completările ulterioare;

- Regulamentul (CE) nr. 765/2008 al Parlamentului European și al Consiliului Uniunii Europene din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr. 339/93, cu modificările și completările ulterioare;

- Regulamentul (UE) nr. 1151/2012 al Parlamentului European şi al Consiliului Uniunii Europene din 21 noiembrie 2012 privind sistemele din domeniul calităţii produselor agricole şi alimentare, cu modificările și completările ulterioare;

**-** R (UE) nr. 1407/2013privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis.

- Regulamentul de punere în aplicare (UE) nr. 716/2013 al Comisiei Europene din 25 iulie 2013 de stabilire a normelor de aplicare a Regulamentului (CE) nr. 110/2008 al Parlamentului European și al Consiliului privind definirea, desemnarea prezentarea, etichetarea și protecția indicațiilor geografice ale băuturilor spirtoase;

-Regulamentul Delegat (UE) nr. 664/2014 al Comisiei Europene din 18 decembrie 2013 de completare a Regulamentului (UE) nr. 1151/2012 al Parlamentului European și al Consiliului cu privire la stabilirea simbolurilor Uniunii pentru denumirile de origine protejate, indicațiile geografice protejate și specialitățile tradiționale garantate și cu privire la anumite norme privind sursele, anumite norme procedurale și anumite norme tranzitorii suplimentare;

-Regulamentul de punere în aplicare (UE) nr. 668/2014 al Comisiei Europene din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare;

- **Hotărârea Guvernului nr. 226 din 2 aprilie 2015** privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat

- Ordonanță de Urgență nr. 34/2000 privind produsele agroalimentare ecologice, cu modificările şi completările ulterioare;

- Hotărârea Guvernului nr. 759 din 21 iulie 2010 privind acordarea de ajutoare specifice pentru îmbunătăţirea calităţii produselor agricole în sectorul de agricultură ecologică, cu modificările şi completările ulterioare;

- Hotărârea Guvernului nr. 131 din 27 martie 2013 pentru stabilirea măsurilor şi sancţiunilor necesare în vederea respectării prevederilor Regulamentului (CE) nr. 834/2007 al Consiliului din 28 iunie 2007 privind producţia ecologică şi etichetarea produselor ecologice, precum şi de abrogare a Regulamentului (CEE) nr. 2.092/91;

- Hotărârea Guvernului nr. 152/2015 privind stabilirea cadrului instituţional şi a unor măsuri pentru punerea în aplicare a Regulamentului (UE) nr. 1151/2012 al Parlamentului European şi al Consiliului din 21 noiembrie 2012 privind sistemele din domeniul calităţii produselor agricole şi alimentare;

-Ordinul comun al ministrului agriculturii şi dezvoltării rurale, ministrului sănătăţii şi preşedintelui Autorităţii Naţionale pentru Protecţia Consumatorilor nr. 724/1082/360/2013 privind atestarea produselor tradiționale, cu modificările și completările ulterioare;

- Ordinul ministrului agriculturii şi dezvoltării rurale nr. 1253/2013 pentru aprobarea regulilor privind înregistrarea operatorilor în agricultura ecologică, cu modificările și completările ulterioare;

- Ordinul comun al viceprim-ministrului, ministrului agriculturii şi dezvoltării rurale, ministrului sănătăţii şi preşedintelui Autorităţii Naţionale pentru Protecţia Consumatorilor nr. 394/290/89/2014 privind atestarea produselor alimentare obținute conform rețetelor consacrate românești;

- Ordinul ministrului agriculturii şi dezvoltării rurale nr. 1762/2015 privind aprobarea Procedurii de înregistrare şi verificare a documentaţiei pentru dobândirea protecţiei unui sistem de calitate a unui produs agricol şi/sau alimentar, procedura de declarare a opoziţiei la nivel naţional şi procedura de transmitere la nivelul Comisiei Europene a cererii de înregistrare a sistemelor de calitate ale produselor agricole şi/sau alimentare, în vederea dobândirii protecţiei la nivelul Uniunii Europene, precum şi a Regulilor specifice privind modelul şi utilizarea logoului naţional.

**4.** **Beneficiari direcți/indirecți (grup țintă)**

- fermierii și grupurile de fermieri pentru participarea la schemele de calitate care au sediul social sau punctul de lucru în teritoriul GAL Valea Șomuzului.

- toți beneficiarii direcți trebuie să aibă sediul social sau punctul de lucru în teritoriul Gal Valea Șomuzului, iar investiția trebuie să se realizeze pe teritoriul Gal Valea Șomuzului.

**5. Tip de sprijin**

Rambursarea costurilor eligibile suportate și plătite.

**6. Tipuri de acțiuni eligibile și neeligibile**

În stabilirea tipurile de acțiuni eligibile și neeligibile, s-a ținut cont de următoarele:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

- prevederile din PNDR – cap. 8.1 și fișa tehnică a sub-măsurii 19.2;

- aspectele privind demarcarea și complementaritatea operațiunilor;

- respectarea schemei de ajutor de minimis (dacă este cazul).

**Acțiuni eligibile**

**-** participarea la sisteme de calitate în conformitate cu reglementările UE, enumerate la art. 16

- participarea la sisteme de calitate naționale

- certificarea voluntară a unor scheme de calitate ce sunt conforme cu ghidul de bune practici al Uniunii Europene.

- Activități de informare și promovare

**Acțiuni neeligibile**

- certificarea exploatațiilor agricole

- certificări de mediu

7. **Condiții de eligibilitate**

- solicitantul trebuie să se încadreze în categoria beneficiarilor eligibili

- Investiția trebuie să se realizeze în cadrul teritoriului GAL Valea Șomuzului

- produsul supus schemelor de calitate să fie produs în spațiul GAL Valea Șomuzului

- solicitantul trebuie să facă dovada existenței un produs tradițional în sine sau să exprime tradiționalitatea

- existența unui produs fabricat din materii prime tradiționale, care să prezinte o compoziție tradițională sau un mod de producție și/sau de prelucrarea care reflectă un tip tradițional de producție și/sau de prelucrare

**8. Criterii de selecție**

**-** Principiul asocierii

- Scheme de calitate implementate pentru produse lactate

- Principiul cunoștințelor în domeniul agro alimentar

**9.** **Sume (aplicabile) și rata sprijinului**

Sprijinul public nerambursabil este de 16.618,82 euro

Ajutorul public acordat în cadrul acestei măsuri este de 100% din totalul cheltuielilor eligibile.

Sprijinul maxim pentru activitățile de informare și de promovare desfășurate de grupurile de producători în cadrul pieței interne este de maximum 70% din costurile eligibile ale acțiunii.

Sprijinul maxim pentru participarea pentru prima dată la sistemele de calitate este de maximum 2.769,80 Euro pe exploatație și pe an, pentru o perioada de trei ani de zile.

**10. Indicatori de monitorizare**

Numărul de exploatații agricole care primesc sprijin pentru participarea la sistemele de calitate, la piețele locale și la circuitele de aprovizionare scurte – minim 2

Număr produse certificate - minim 2

Indicatori de monitorizare suplimentari

Cheltuiala publică totală -16.618,82 euro